Návrh ROZHODNUTIE RADY o pozícii, ktorá sa má prijať v mene Európskej únie v Spoločnom výbore EHP k zmene rokovacieho poriadku Spoločného výboru EHP (rozšírenie o Chorvátsko) /* COM/2015/018 final - 2015/0011 (NLE) */





DÔVODOVÁ SPRÁVA 1. KONTEXT NÁVRHU Cieľom návrhu rozhodnutia Spoločného výboru EHP (pripojeného k návrhu rozhodnutia Rady) je zmeniť rokovací poriadok Spoločného výboru EHP tak, aby sa zohľadnila Dohoda o účasti Chorvátskej republiky v Európskom hospodárskom priestore (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli. Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014. Dohodou o rozšírení EHP z roku 2014 sa mení článok 129 ods. 1 Dohody o EHP tak, že chorvátčina sa dopĺňa do zoznamu jazykov Dohody o EHP. Rokovací poriadok Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994 a zmenený rozhodnutím Spoločného výboru EHP č. 24/2005 z 8. februára 2005[1], by sa preto mal zodpovedajúcim spôsobom zmeniť. Rozhodnutie Spoločného výboru EHP sa má predbežne uplatňovať do nadobudnutia platnosti Dohody o rozšírení EHP z roku 2014. 3. PRÁVNE PRVKY NÁVRHU V článku 1 ods. 3 písm. b) prvej zarážke nariadenia Rady (ES) č. 2894/94 o opatreniach na vykonávanie Dohody o EHP sa stanovuje, že s cieľom prijať pozíciu Únie k rozhodnutiam Spoločného výboru EHP okrem rozhodnutí, ktoré rozširujú pôsobnosť právnych predpisov Únie do oblasti EHP, Rada koná na základe návrhu Komisie, a to jednoduchou väčšinou hlasov, keď sa rozhodnutie týka rokovacieho poriadku výboru alebo procesnej otázky. Komisia predkladá Rade návrh rozhodnutia Spoločného výboru EHP, aby ho Rada prijala ako pozíciu Únie. Komisia dúfa, že tento návrh bude môcť Spoločnému výboru EHP predložiť pri najbližšej možnej príležitosti. 2015/0011 (NLE) Návrh ROZHODNUTIE RADY o pozícii, ktorá sa má prijať v mene Európskej únie v Spoločnom výbore EHP k zmene rokovacieho poriadku Spoločného výboru EHP (rozšírenie o Chorvátsko) RADA EURÓPSKEJ ÚNIE, so zreteľom na Zmluvu o fungovaní Európskej únie, so zreteľom na nariadenie Rady (ES) č. 2894/94 z 28. novembra 1994 o opatreniach na vykonávanie Dohody o Európskom hospodárskom priestore[2], a najmä na jeho článok 1 ods. 3 písm. b) prvú zarážku, so zreteľom na návrh Európskej komisie, keďže: (1) Dohodou o účasti Chorvátskej republiky v Európskom hospodárskom priestore[3] (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa mení článok 129 ods. 1 Dohody o EHP tak, že chorvátčina sa dopĺňa do zoznamu jazykov Dohody o EHP. (2) Rokovací poriadok Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994[4] a zmenený rozhodnutím Spoločného výboru EHP č. 24/2005 z 8. februára 2005[5], by sa preto mal zodpovedajúcim spôsobom zmeniť. (3) Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014, a rozhodnutie Spoločného výboru EHP by sa preto malo predbežne uplatňovať do nadobudnutia platnosti Dohody o rozšírení EHP z roku 2014. (4) Pozícia Únie v Spoločnom výbore EHP by preto mala vychádzať z pripojeného návrhu rozhodnutia, PRIJALA TOTO ROZHODNUTIE: Článok 1 Pozícia, ktorá sa má prijať v mene Európskej únie v Spoločnom výbore EHP k navrhovanej zmene rokovacieho poriadku Spoločného výboru EHP, je založená na návrhu rozhodnutia Spoločného výboru EHP pripojenom k tomuto rozhodnutiu. Článok 2 Toto rozhodnutie nadobúda účinnosť dňom jeho prijatia. V Bruseli Za Radu predseda [1] Ú. v. EÚ L 161, 23.6.2005, s. 54. [2] Ú. v. ES L 305, 30.11.1994, s. 6. [3] Ú. v. EÚ L …. [4] Ú. v. ES L 85, 30.3.1994, s. 60. [5] Ú. v. EÚ L 161, 23.6.2005, s. 54. PRÍLOHA ROZHODNUTIE SPOLOČNÉHO VÝBORU EHP č. .../2014, ktorým sa mení rokovací poriadok Spoločného výboru EHP SPOLOČNÝ VÝBOR EHP, so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 92 ods. 3, keďže: (1) Na základe Dohody o účasti Bulharskej republiky a Rumunska v Európskom hospodárskom priestore[1], ktorá bola podpísaná 25. júla 2007 v Bruseli, sa zmenil článok 129 ods. 1 Dohody o EHP tak, že bulharský a rumunský jazyk sa doplnil do zoznamu jazykov Dohody o EHP. (2) Na základe Dohody o účasti Chorvátskej republiky v Európskom hospodárskom priestore[2] (ďalej len „Dohoda o rozšírení EHP z roku 2014“), ktorá bola podpísaná 11. apríla 2014 v Bruseli, sa článok 129 ods. 1 Dohody o EHP má zmeniť tak, že chorvátčina sa doplní do zoznamu jazykov Dohody o EHP. (3) Rokovací poriadok Spoločného výboru EHP, ktorý bol prijatý rozhodnutím Spoločného výboru EHP č. 1/94 z 8. februára 1994[3] a zmenený rozhodnutím Spoločného výboru EHP č. 24/2005 z 8. februára 2005[4], by sa preto mal zodpovedajúcim spôsobom zmeniť. (4) Dohoda o rozšírení EHP z roku 2014 sa predbežne vykonáva medzi všetkými signatármi od 12. apríla 2014, a toto rozhodnutie sa preto predbežne uplatňuje do nadobudnutia platnosti Dohody o rozšírení EHP z roku 2014, PRIJAL TOTO ROZHODNUTIE: Článok 1 Rozhodnutie Spoločného výboru EHP č. 1/94 sa mení takto: 1. Text článku 6 ods. 2 sa nahrádza takto: „Znenia aktov ES, ktoré sa majú začleniť do príloh k dohode v súlade s článkom 102 ods. 1, sú v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku rovnako autentické tak, ako sú uverejnené v Úradnom vestníku Európskej únie. Vyhotovujú sa v islandskom a nórskom jazyku a Spoločný výbor EHP ich overuje spolu s príslušnými rozhodnutiami uvedenými v odseku 1.“ 2. Text článku 11 ods. 1 sa nahrádza takto: „Rozhodnutia Spoločného výboru EHP, ktorými sa menia prílohy alebo protokoly k dohode, sa v anglickom, bulharskom, českom, dánskom, estónskom, fínskom, francúzskom, gréckom, holandskom, chorvátskom, litovskom, lotyšskom, maďarskom, maltskom, nemeckom, poľskom, portugalskom, rumunskom, slovenskom, slovinskom, španielskom, švédskom a talianskom jazyku uverejňujú v oddiele EHP Úradného vestníka Európskej únie a v islandskom a nórskom jazyku v dodatku EHP k Úradnému vestníku Európskej únie.“ Článok 2 Toto rozhodnutie nadobúda účinnosť [...] alebo dňom nadobudnutia platnosti Dohody o rozšírení EHP z roku 2014, podľa toho, čo nastane neskôr. Predbežne sa uplatňuje od 12. apríla 2014. Článok 4 Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie. V Bruseli […] Za Spoločný výbor EHP predseda […] tajomníci Spoločného výboru EHP […] [1] Ú. v. EÚ L 221, 25.8.2007, s. 15. [2] Ú. v. EÚ L …. [3] Ú. v. ES L 85, 30.3.1994, s. 60. [4] Ú. v. EÚ L 161, 23.6.2005, s. 54.